Нават праліўныя ліўні і навальніцы, якія ў мінулыя выхадныя пракаціліся амаль па ўсёй краіне, не прымусілі прыхільнікаў свята застацца дома. Той, хто не спужаўся непагадзі, ні кроплі потым не пашкадаваў. Бо Купалле атрымалася настолькі душэўным і цёплым, што гэта адчувалася нават фізічна. Беларусы, рускія, украінцы, літоўцы — святкавалі сапраўднае свята сяброўства і не пераставалі здзіўляцца, як шмат у іх агульнага. Пра гэта казаў з галоўнай купальскай сцэны і Прэзідэнт краіны Аляксандр Лукашэнка.